קתדרת חייקין לגאואסטרטגיה

קתדרת חייקין לגאואסטרטגיה היא מסגרת לפעילות מחקרית ומדינית באוניברסיטת חיפה. מטרות הקתדרה הן קידום מחקרים אקדמיים בנושאים אסטרטגיים הקשורים למדינת ישראל ולמזרח התיכון, העלאת המודעות לאתגרים ביטחוניים וחברתיים לסדר היום הלאומי, העברת ידע למקבלי ההחלטות, לתלמידים ולכלל הציבור וכן סיוע לחוקרים ולתלמידי מחקר מצטיינים בתחום במלגות ופרסים. ייחודה של הקתדרה הוא במחקר היבטים גאוגרפיים (דוגמת משאבים טבעיים ותפוצתם, פריסת אוכלוסייה, התשתית הפיזית והמרכיבים הסביבתיים) בישראל ובארצות השכנות אשר להם השפעה מכרעת על ביטחונה הלאומי של ישראל. בראש הקתדרה עומד, משנת 2016, תא"ל (דימ.) פרופ' שאול חורב.

ייסוד הקתדרה 
קתדרת חייקין נקראת על שמו של רו"ח ראובן חייקין (1918–2004), שבמותו הוריש כסף להקמת קתדרה שתעסוק בתחום הגאואסטרטגיה. הקתדרה נוסדה ב-2004 על ידי פרופ' ארנון סופר והוא עמד בראשה עד שנת 2016. בראשית דרכה התמקדה הקתדרה בסוגיות דמוגרפיות, גבולות, מיעוטים, חקלאות וביטחון לאומי.

מחקר ופרסומים 

הקתדרה מפרסמת ניירות עמדה בתחומי הגאואסטרטגיה, נותנת ייעוץ למקבלי החלטות, יוזמת מחקרים, מסייעת לתלמידי מחקר, מקיימת ימי עיון וכנסים ומפרסמת ספרים ועבודות מדעיות של
עמיתי המחקר של הקתדרה אשר מתפרסמים באתר האינטרנט של הקתדרה. כמו כן מקיימת הקתדרה ימי עיון וכנסים אשר חלקם מצולמים ומשודרים באתר. בנוסף, משתתפת הקתדרה במימון הפקת כתב העת "אופקים בגאוגרפיה".
 לרשימה המלאה של פרסומי הקתדרה
 עידו גלעד וצבי מירקין, האסטרטגיה הארקטית הרוסית  צעדי התקדמות  שמבצעת רוסיה לקידום היערכותה לשליטה באזור הארקטי, ולפיתוח פרויקט 'נתיב שיט צפוני', מרס 2019.
 רונית מרזן, "כולנו מרים" - كلنا مریم כיצד קטר וטורקיה מבססות את השפעתן במזרח התיכון ובסכסוך הישראלי-פלסטיני, פברואר 2019.
 אנטון ברקובסקי, שינויי אקלים באזור הארקטי של רוסיה, פברואר 2019.
 גיא פאגלין, 'מרוץ החידוש' – טכנולוגיות מסחריות וצבאיות באמצעי לחימה – נקודת האיזון המתאימה ינואר 2018.

ראו גם 
 המרכז לחקר מדיניות ואסטרטגיה ימית

קישורים חיצוניים 
 אתר הבית של קתדרת חייקין לגאואסטרטגיה
 האירוע השנתי של קתדרת חייקין לגאואסטרטגיה לשנת 2019 בנושא חשיבותו הגוברת של המפרץ הפרסי חלק ראשון
 האירוע השנתי של קתדרת חייקין לגאואסטרטגיה לשנת 2019 בנושא חשיבותו הגוברת של המפרץ הפרסי חלק שני
קתדרת חייקין לגאואסטרטגיה מתוך האוספים הדיגיטליים של ספריית יונס וסוראיה נזריאן, אוניברסיטת חיפה

הערות שוליים 

ערכים שבהם תבנית אתר רשמי אינה מתאימה להוספה אוטומטית
מכוני מחקר בישראל
אוניברסיטת חיפה: יחידות אקדמיות